Diari Oficial de la Generalitat Valenciana


Sumari del DOGV 8399, del 08-10-2018 (2018/9142)

Notificació de la sentència dictada en el procediment ordinari número 5/660/2016.
---------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9142


Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Notificació de la sentència dictada en el procediment ordinari número 5/660/2016. [2018/9142]  
Procediment ordinari número 5/660/2016  
Demandant/recurrent: Fundació Universitària San Pablo-CEU.  
Procurador/lletrat: Natalia del Moral Aznar.  
Demandat/recorregut: Conselleria d'Educació, Investigació, Cultura i Esport.  
Procurador/lletrat: advocat Generalitat Valenciana.  
Codemandat: Universitat d'Alacant, Universitat Politècnica de València, Universitat Jaume I de Castelló, Universitat Miguel Hernández d'Alacant i Universitat de València.  
Procurador/lletrat: Celia Sin Sánchez, María José Sanz Benlloch, Elena Gil Bayo, Valdeflores Sapena Davo i Moisés Eduardo Toca Herrera.  
Silvia Altea Vercher Ulizarna, lletrada de l'Administració de justícia de la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, fa saber que, vist per la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, el procediment ordinari número 660/2016, procés en què va ser part recurrent Fundació Universitària San Pablo-CEU, i part recorreguda Universitat d'Alacant, Universitat Politècnica de València, Universitat Jaume I de Castelló, Universitat Miguel Hernández d'Elx, Universitat de València i Conselleria d'Educació, Investigació, Cultura i Esport, i sent ponent Lourdes Pérez Padilla, s'ha dictat, en data 24 de juliol de 2018, la Sentència número 748/2018 la part dispositiva de la qual és la següent:  
  
  
«Disposem  
1. Desestimar el recurs contenciós administratiu interposat per Fundación San Pablo-CEU contra l'Ordre 30/2016, de 16 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió d'ajudes per a complementar les beques del programa Erasmus per a l'alumnat de les universitats públiques de la Comunitat Valenciana contra la Resolució de 13 juliol 2016, de la Conselleria d'Educació, Investigació, Cultura i Esport, que convoca les ajudes assenyalades per a aquest alumnat pel que fa al curs 2016-2017 i contra la Resolució de 3 d'octubre de 2016, de la Conselleria d'Educació, Investigació, Cultura i Esport, per la qual s'amplia el pressupost de la convocatòria d'ajudes per a complementar les beques per a l'activitat de mobilitat d'estudiants per estudis del programa Erasmus+ pertanyents a institucions públiques d'educació superior de la Comunitat Valenciana.  
2. Confirmar aquesta norma (disposició general) i actes administratius, atés que s'adeqüen a l'ordenament legal aplicable.  
3. Imposar les costes processals produïdes en la interlocutòria número 660/2016 a la Fundació San Pablo-CEU, les quals arriben a una quantia econòmica total de 3.000 ?, del mode assenyalat, in fine, en l'últim fonament de dret de la sentència de la Sala.  
Aquesta sentència no és ferma i en contra cap, d'acord amb el que estableixen els articles 86 i següents de la Llei reguladora de la jurisdicció contenciosa administrativa, un recurs de cassació davant de la Sala Tercera del Tribunal Suprem o, si és el cas, davant de la Sala Contenciosa Administrativa del Tribunal Superior de Justícia de la Comunitat Valenciana.  
El recurs esmentat haurà de preparar-se davant d'aquesta secció en el termini de trenta dies a comptar de l'endemà de la notificació corresponent, i caldrà tindre en compte respecte de l'escrit de preparació, d'aquells que es plantegen davant de la Sala Tercera del Tribunal Suprem, els criteris orientadors previstos en l'apartat III de l'Acord de 20 d'abril de 2016, de la Sala de Govern del Tribunal Suprem, sobre l'extensió màxima i altres condicions extrínseques dels escrits processals referits al recurs de cassació davant de la Sala Tercera del Tribunal Suprem (BOE 162, 06.07.2016).  
Aquesta és la nostra sentència, de la qual quedarà un testimoniatge en les actuacions per a la notificació, que pronunciem, manem i firmem.»  
València, 2 d'octubre de 2018.- La lletrada de l'Administració de justícia: Silvia Altea Vercher Ulizarna.